**ANEXA 1- DESCRIEREA SERVICIILOR**

**Anexa 1. Depistarea şi diagnosticarea precoce a leziunilor displazice ale colului uterin (testare HPV) : consultatia de specialitate obstetrica ginecologie cu recoltare HPV**

### **Centrele de recoltare a materialului celular cervical**

### Sunt reprezentate prin următoarele structuri:

* Cabinete medicale de specialitate obstetrică-ginecologie din structura spitalelor, ambulatoarele integrate ale spitalelor județene, municipale și orășenești dotate sau nu cu unități mobile;
* Cabinete medicale de specialitate obstetrică-ginecologie dotate sau nu cu unități mobile, indiferent de forma de organizare a acestora;
* Alte unităţi care furnizează autorizat sanitar servicii medicale care au în structură cabinete medicale de specialitate obstetrică-ginecologie sau deţin unităţi mobile de recoltare a materialului celular cervical

Recoltările pot fi efectuate în Unitaţile mobile de recoltare a materialului cervical: autorizate conform ORDIN nr. 606 din 7 mai 2018pentru aprobarea Normelor metodologice privind înfiinţarea, organizarea şi funcţionarea cabinetelor şi unităţilor medicale mobile, cu notificarea responsabililor din Proiect din cadrul Direcțiilor Sanitare Județene pentru fiecare deplasare anterior efectuării acesteia

**Cerinţe minimale -** îndeplinesc cumulativ următoarele criterii:

- deţin autorizaţie sanitară de funcţionare pentru furnizare de servicii medicale

- fac dovada deţinerii dotării necesare recoltării materialului celular cervical în conformitate cu prevederile Ordinului ministrului sănătăţii şi familiei nr. 153/2003 pentru aprobarea Normelor metodologice privind înfiinţarea, organizarea şi funcţionarea cabinetelor medicale, cu modificările ulterioare;

- fac dovada încadrării personalului medical care deţine documente ce atestă formarea profesională în domeniul recoltării materialului celular cervical / angajamentul instituţiei privind participarea personalului la cursurile organizate în cadrul proiectului «Integrarea screeningului primar HPV în programul național de screening pentru cancerul de col uterin" , POCU 120798;

Personalul autorizat să efectueze consultatii de speciliatate obstetrică ginecologie cu recoltări de teste HPV în cadrul proiectului este reprezentat de: medici specialitate obstetrică-ginecologie.

**Atribuţii:**

- Recoltarea materialului celular din colul uterin în mediu lichid în conformitate cu protocolul şi standardele de calitate specifice cuprinse în Protocolul de recoltare HPV elaborat în proiectul POCU Etapa I;

- Depozitarea şi pregătirea pentru transport a flacoanelor prelevate conform specificaţiilor prevăzute în protocoalele de recoltare dezvoltate în proiectul POCU Etapa I

- Programarea sau, după caz, reprogramarea femeilor eligibile în vederea recoltării materialului celular din colul uterin în cadrul subprogramului;

- Completarea secţiunii 2 a formularului FS1 (Formular 3) şi transmiterea împreună cu testul realizat şi identificat şi formularul de grup ţintă (Anexa 8) şi copia cărţii de identitate a beneficiarei;

- Completarea datelor în Platforma Info Screen

- Participarea la activitatea de control al calităţii serviciilor acordate în cadrul subprogramului în condiţiile prevăzute în Protocoalele de recoltare dezvoltate in proiectul POCU Etapa I

- Participarea la programele de formare/educație medicală continuă organizate in proiectul POCU Etapa I